Radu Siffredi, care e actualul iubit al Oanei Matache, are o relație bună cu Răzvan Miheț, fostul ei soț. Cea care i-a dat de gol e Gina Matache, mama artistei, care a dezvăluit că cei trei se împacă bine, se respectă, mai ales de dragul copiilor.
S-au cunoscut când ea nu divorțase încă. "Ne-am cunoscut la o filmare a unui prieten, pe acoperișul unei clădiri din centrul Bucureștiului", a povestit ea.
"Trebuia să filmăm un clip pentru o piesă făcută de ziua unui prieten comun. La acel moment, Radu nu știa că exist, eu nu știam că există. Lumile noastre nu se întâlniseră niciodată. Ne-am intersectat atunci privirile și apoi nu s-a întâmplat nimic, timp de vreo două luni", a mai povestit ea.
Acum, Gina Matache, mama Oanei, a rupt tăcerea și a dezvăluit ce relație are aceasta și Răzvan Miheț, fostul soț. Radu Siffredi l-a cunoscut și el pe acesta și se înțeleg bine. "Ar trebui să-mi văd de viața mea. Acum depinde și de el (n.r. de actualul iubit al Oanei), ce vrea…
Din anii din urmă, trebuie să învăț să nu-mi mai bag nasul unde nu-mi fierbe oala. Dar normal că și eu, ca orice părinte, vreau binele copilului, a spus mama Deliei, citată de Libertatea.
Oana Matache și fostul ei soț își iau foarte în serios rolul de părinți, se ajută în creșterea copiilor. Se respectă unul pe altul. Oana stă cu Radu încă din prima zi a relației, copiii sunt la ei.
De curând, Oana Matache și Radu Siffredi au fost concurenți în emisiunea "Power Couple România". Nu au câștigat ei premiul cel mare, ci Daiana Anghel și soțul ei, Sorin Gonțea. "Bun cuplu. N-am ce să zic despre câștigători…
N-am prea mai urmărit show-ul, m-am uitat doar la început. Oana și Radu n-au de ce să fie afectați, e doar un joc. Ar fi culmea să iei toate lucrurile în serios. Mai avem multe de trecut, nu ne încurcăm de un concurs", a mai spus mama Oanei Matache despre câștigători și participarea fiicei sale în emisiunea de la Antena 1.
Și Delia a urmărit emisiunea "Power Couple România", dar mai ales finala unde a fost cu sufletul la gură și își dorea ca sora ei să câștige competiția. Cântăreața a reacționat, după ce a văzut că Oana Matache și Radu Siffredi nu au mai rezistat în timpul ultimei probe. "Hai, hai, bă, o oră și 30 de minute! Mi se pare cumplit", a spus Delia când a aflat că sora ei și Radu Siffredi au abandonat cursa.